CELEX: 32020D1235
Language: sl
Date: 2020-08-26 00:00:00
Title: Sklep Komisije (EU) 2020/1235 z dne 26. avgusta 2020 o odobritvi Grčiji, da podaljša nekatera obdobja iz člena 4 Uredbe (EU) 2020/698 Evropskega parlamenta in Sveta (notificirano pod dokumentarno številko C(2020) 5742) (Besedilo v angleškem jeziku je edino verodostojno)

31.8.2020   
               
               
                  SL
               
               
                  Uradni list Evropske unije
               
               
                  L 282/17
               
            
         SKLEP KOMISIJE (EU) 2020/1235
         z dne 26. avgusta 2020
         o odobritvi Grčiji, da podaljša nekatera obdobja iz člena 4 Uredbe (EU) 2020/698 Evropskega parlamenta in Sveta
         
            
               (notificirano pod dokumentarno številko C(2020) 5742)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2020/698 Evropskega parlamenta in Sveta z dne 25. maja 2020 o posebnih in začasnih ukrepih zaradi izbruha COVID‐19 glede obnovitve ali podaljšanja nekaterih potrdil, spričeval, licenc, dovoljenj in pooblastil ter odloga nekaterih rednih preverjanj in rednih usposabljanj na nekaterih področjih prometne zakonodaje (1) ter zlasti člena 4(4) Uredbe,
         ob upoštevanju naslednjega:
         
                     (1)
                  
                  
                     Člen 4(2) Uredbe (EU) 2020/698 podaljšuje rok za izdajo nove vozniške kartice v skladu z Uredbo (EU) št. 165/2014 Parlamenta in Sveta (2) na dva meseca po prejemu prošnje, kadar voznik zaprosi za podaljšanje vozniške kartice med 1. marcem 2020 in 31. avgustom 2020.
                  
               
                     (2)
                  
                  
                     Člen 4(3) Uredbe (EU) 2020/698 podaljšuje rok za nadomestitev vozniške kartice na dva meseca po prejetju prošnje, kadar voznik zaprosi za tako nadomestitev med 1. marcem 2020 in 31. avgustom 2020.
                  
               
                     (3)
                  
                  
                     Grčija je z dopisom z dne 24. julija 2020 predložila utemeljeno zahtevo za odobritev podaljšanja obdobij med 1. marcem 2020 in 31. avgustom 2020 iz člena 4(2) in (3) Uredbe (EU) 2020/698 za dva meseca. 28. julija 2020 je Grčija predložila dodatne informacije v podporo svoji zahtevi.
                  
               
                     (4)
                  
                  
                     V skladu z informacijami, ki jih je predložila Grčija, obnovitev in nadomestitev vozniških kartic v Grčiji zaradi ukrepov, ki jih je sprejela za preprečitev ali omejitev širjenja COVID-19, verjetno ne bosta izvedljivi tudi po 31. avgustu 2020.
                  
               
                     (5)
                  
                  
                     Grčija je v odziv na izbruh COVID-19 sprejela vrsto izrednih ukrepov v zvezi z osebjem v javnem sektorju, vključno z osebjem na ministrstvih in v regionalnih prevoznih storitvah. Navedeni ukrepi so vplivali na zmožnost obnovitve in nadomestitve tahografskih vozniških kartic. Med navedenimi ukrepi je bil „posebni dopust za javne uslužbence“, ki je bil uveden z grško zakonodajo in je znatno vplival na število oseb, ki so bili na voljo za opravljanje zadevnih nalog.
                  
               
                     (6)
                  
                  
                     Ko se je pandemija v Grčiji umirila, so bili ukrepi postopno prilagojeni, sproščeni in na koncu odpravljeni. Na splošno so ukrepi povzročili resno pomanjkanje osebja v javnem sektorju ter velike zamude pri obravnavanju vlog za obnovitev in nadomestitev vozniških kartic.
                  
               
                     (7)
                  
                  
                     Zaradi pomanjkanja osebja so nastale tudi zamude pri postopku oddaje naročila za tehnično pomoč pri izdelavi tahografskih vozniških kartic. Pristojni organ Ministrstva za infrastrukturo in promet je objavil javni razpis za dveletno pogodbo za izdajo pametnih tahografskih kartic. Naročilo je bilo na koncu oddano 30. junija 2020, vendar izvajalec pred izdajo kartic potrebuje nekaj časa za pripravo. Do takrat je edini način izdajanja pametnih tahografskih kartic z vzajemno pomočjo, ki jo zagotavlja poljski organ za izdajanje kartic, vendar je ta pomoč omejena na največ 6 000 kartic.
                  
               
                     (8)
                  
                  
                     Poleg tega glede na informacije, ki jih je predložila Grčija, edini laboratorij, ki je pristojen za izdajo potrdila o interoperabilnosti v skladu s členom 12 Uredbe (EU) št. 165/2014, ne more pripraviti testov interoperabilnosti prej kot v 39. tednu leta 2020. Kartice se lahko izdajo šele po uspešni izvedbi navedenih testov.
                  
               
                     (9)
                  
                  
                     Zaradi okoliščin, opisanih v uvodnih izjavah 5 do 8, je trenutno v obravnavi več kot 11 000 vlog za obnovitev ali nadomestitev vozniških kartic, ki jih ni mogoče pravočasno obdelati.
                  
               
                     (10)
                  
                  
                     Grčiji bi bilo zato treba odobriti podaljšanje obdobij med 1. marcem 2020 in 31. avgustom 2020 iz člena 4(2) in (3) Uredbe (EU) 2020/698.
                  
               
                     (11)
                  
                  
                     Grčija se je strinjala, da se ta sklep sprejme in priglasi v angleškem jeziku –
                  
               SPREJELA NASLEDNJI SKLEP:
         
            Člen 1
            Grčiji se odobri podaljšanje obdobij med 1. marcem 2020 in 31. avgustom 2020 iz člena 4(2) in (3) Uredbe (EU) 2020/698 za dva meseca.
         
         
            Člen 2
            Ta sklep je naslovljen na Helensko republiko.
         
         
            V Bruslju, 26. avgusta 2020
            
               
                  Za Komisijo
               
               Adina-Ioana VĂLEAN
               
                  Članica Komisije
               
            
         
         
            (1)  UL L 165, 27.5.2020, str. 10.
         
            (2)  Uredba (EU) št. 165/2014 Evropskega parlamenta in Sveta z dne 4. februarja 2014 o tahografih v cestnem prometu, razveljavitvi Uredbe Sveta (EGS) št. 3821/85 o tahografu (nadzorni napravi) v cestnem prometu in spremembi Uredbe (ES) št. 561/2006 Evropskega parlamenta in Sveta o usklajevanju določene socialne zakonodaje v zvezi s cestnim prometom (UL L 60, 28.2.2014, str. 1).